Thaçi: SHBA, NATO do të ndihmojnë ngritjen e ushtrisë
Presidenti i Kosovës thotë se SHBA dhe NATO kanë rikonfirmuar gatishmërinë e tyre që të sigurojnë mbështetjen gjithëpërfshirëse për ngritjen e ushtrisë së Kosovës
Presidenti i Kosovës, Hashim Thaçi, tha se transformimi i Forcës së Armatosur të Kosovës është një domosdoshmëri, njëjtë sikur edhe ruajtja e partneritetit me NATO-n dhe SHBA-në. Në një debat të organizuar nga Lëvizja Fol, ai tha se institucionet e Kosovës janë të përgjegjshme për një gjë të tillë. “” Presidenti Thaçi tha se partnerët ndërkombëtarë të Kosovës kërkojnë që një gjë e tillë të ndodhë përmes ndryshimeve kushtetuese, prandaj së fundmi kanë rikonfirmuar se do të bëjnë një përpjekje të re në këtë drejtim. “”. Presidenti Thaçi kishte nxitur reagimet e NATO-s dhe Shteteve të Bashkuara pas paraqitjes së një projektligji për ngritjen e ushtrisë së Kosovës. Aleatët kërkuan që të hiqet dorë nga kjo qasje duke paralajmëruar se në të kundërtën do të ri shqyrtojnë qëndrimin e tyre ndaj Forcës së Sigurisë e cila është ngritur nën mbikëqyrjen e forcave paqeruajtëse të NATO-s. Gjatë debatit të sotëm presidenti Thaçi tha se është në përgjegjësinë e koalicionit qeverisës që të tregojë përkushtimin për të çuar përpara procesin e ratifikimit të marrëveshjes për shënimin e kufirit me Malin e Zi, që është kusht për liberalizimin e vizave për Kosovën. Ratifikimi i marrëveshjes është penguar nga opozita që vlerëson se ajo e dëmton Kosovën por edhe një pjesë e deputetëve të partive në pushtet. “”, tha presidenti Thaçi. Marrëveshja për kufirin me Malin e Zi si dhe ajo e arritur ne bisedimet me Serbinë për krijimin e asociacionit të komunave me shumicë serbe, çuan në një krizë të thellë politike në Kosovë. Fillimi i vitit shënoi një vale të re tensionesh ndërmjet Kosovës dhe Serbisë të cilat aktualisht kanë pezulluar bisedimet e ndërmjetësuara nga Bashkimi Evropian për normalizimin e marrëdhënieve ndërmjet tyre. Serbia për shkak të zgjedhjeve presidenciale të 2 prillit, ndërsa Parlamenti i Kosovës miratoi rezolutë për pezullimin e bisedimeve deri në lirimin e ish kryeministrit të Kosovës Ramush Haradinaj, që po mbahet në Francë që nga 4 janari në bazë të një urdhër arresti të lëshuar nga Serbia. Presidenti Thaçi tha të martën se "". Ai shprehu besimin në mundësinë e pajtimit mes shtetit të Kosovës dhe Serbisë, ndërsa theksoi se njohja e Kosovës nga Serbia është proces i pandalshëm dhe do të ndodhë herët a vonë, "".